Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 6. számú melléklet a 44/2000. (XII. 27.) EüM rendelethez
Paragraph Index: 732

10. §-ban leírtaknak megfelelően a törzskönyvezési eljárás egyszerűsített formában folytatható le. A gyártó, illetőleg az importáló az alábbiakat nyújtja be az OKK- OKBI-hez: — nyilatkozatot az anyag előrelátható felhasználásáról, a felhasználással összefüggő káros hatásokról, — az anyag javasolt osztályozását és feliratozását, — veszélyes anyag esetén a biztonsági adatlapot és címke tervezetet, — nyilatkozatot az EU-n kívüli gyártó esetén, amely megnevezi a gyártó által kijelölt kizárólagos képviselőt, — a korábban már más gyártó, illetőleg importáló által törzskönyvezett anyag esetén az alapos indokok alapján kért enyhítő vagy mentesítő körülményeket az állatkísérletek megismétlésének elkerüléséről, valamint — műszaki dossziét, amely magában foglalja a III. pont szerinti információkat, az elvégzett vizsgálatok és az alkalmazott módszerek részletes és teljes ismertetését. Amennyiben a törzskönyvezendő anyag tömege nem éri el az évi 100 kg/év/gyártó, illetve importáló mennyiséget, akkor a törzskönyvezéshez benyújtott dossziénak a IV. pont szerinti követelményeket kell kielégíteni. Abban az esetben, ha a IV. pont szerinti műszaki dossziéval törzskönyvezett anyag mennyisége eléri a 100 kg/év/gyártó, illetve importáló értéket, vagy a halmozott mennyiség az 500 kg/év/gyártó, illetve importáló értéket, a törzskönyveztetőnek az OKK-OKBI részére a III. pont szerinti műszaki dosszié követelményeinek eleget tevő kiegészítő dokumentációt kell benyújtani. Amennyiben a gyártani, illetve importálni tervezett tömeg eléri az évi 1 tonnát, vagy mielőtt elérné a teljes forgalomba hozott mennyiség a gyártónkénti 5 tonnát, a törzskönyveztető köteles kiegészítő dokumentációt szolgáltatni, amely megfelel az I. pont alatti alapszint vizsgálatoknak. A polimerek műszaki dossziéjára vonatkozó speciális előírásokat az V. pont tartalmazza. A törzskönyvezett anyagot a Kbtv. 14—17. § szerint kell csomagolni és felirattal ellátni. Azokban az esetekben, amikor a címke nem elégíti ki ezeket a feltételeket, ott az alábbi szöveget kell a címkén szerepeltetni: „Vigyázat! Még nem teljesen bevizsgált anyag!” I. Alapszint (alapszintű vizsgálatok, követelmények) Amennyiben a információszolgáltatás technikai akadályokba ütközik, vagy tudományos szempontból nem indokolt, úgy az ezt alátámasztó indokokat világosan közölni kell; az indoklás elfogadásáról a törzskönyvező hatóság dönt. A vizsgálatok elvégzéséért felelős szerv vagy szervek nevét fel kell tüntetni.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes